بالنسبالي أنا شخصيا مش بافهم الحاجة بجد غير لما اعملها بإيدي.  وانا طالب في سنة أولى شغلت ايدي في كذا حاجة كان عندي فضول اعرف شغالة ازاي. مش دايما بيطلع حاجة شغالة أو كاملة، بس مجرد اني اوصل لمرحلة اني كتبت حاجة بابقى لازم اكون وصلت لمرحلة معينة من الفهم، وده اللي بيقودني لأسئلة معينة ابدأ ادرو على اجابتها واطبقها واجربها بنفسي، وهكذا في دائرة تجربة وخطأ لاتعلم منها. اشتغلت على كومبايلر س++ اتعلمت فيه 
اساسيات الكومبايلر وكمان اتعلمت سي++ كتير. واشتغلت عملت kernel من الصفر واتعلمت فيها assembly وفهمت ال page tables اللي كانت بالنسبالي طلاسم قبل كدة. بشكل عام كل حاجة كنت باقرا عنها بافتح مشروع جديد اكتبها أو اعمل زيها بإيدي من الصفر. الموضوع اخد وقت كتير (سنين) ومحتاج صبر بس اتعلمت فيه كتير وفادني في شغلي بعد كدة كتير. بس اهم حاجة اتعلمتها أن كل السوفتير اللي باستخدمه بالنسبالي يعتبر صندوق مفتوح عارف شغال ازاي من جوة وليه بيضرب ويتصلح ازاي، وده برضه ساعدني في شغلي لما بيحصل مشكلة باعرف اتعامل معاها.